Comisiwn Ewropeaidd

Adran weithredol yr Undeb Ewropeaidd yw'r Comisiwn Ewropeaidd. Mae José Manuel Durão Barroso yn Llywydd y Comisiwn Ewropeaidd ers 2004. Mae'r Comisiwn yn awgrymu a gweithredu deddfwriaeth ac mae'n hollol annibynnol. Mae wedi ei leoli ym Mrwsel.

Cyfrifoldebau'r Comisiwn
 Mae'r Comisiwn yn awgrymu cyfreithiau newydd a yrrir i'r Senedd Ewropeaidd a Chyngor yr Undeb Ewropeaidd.
 Am ei fod yn adran weithredol mae'r Comisiwn yn arolygu gweithredu cyfraith Ewropeaidd, y gyllideb a'r rhaglenni y mae'r Senedd a'r Cyngor wedi cytuno arnynt. 
 Mae'n gyfrifol am y cytundebau ac mae'n cydweithio gyda Llys Cyfiawnder Ewrop wrth archwilio i sicrhau bod pawb yn cadw cyfraith yr UE. 
 Mae'n cynrhychioli'r UE ar lefel rhyngwladol ac mae'n gwneud cytundebau gyda gwledydd eraill y tu allan i'r Undeb, yn bennaf ar gyfer masnach a chydweithrediad rhyngwladol.

Apwyntiadau a strwythur
Ar hyn o bryd mae 27 o gomisiynwyr, un o bob aelod-wladwriaeth yr Undeb Ewropeaidd. Mae portffolio polisi gan bob comisiynydd ac maent i gyd yn atebol i'r Senedd yn unig.

Mae Cyngor yr Undeb Ewropeaidd yn dewis Llywydd y Comisiwn ac mae'n rhaid i Senedd Ewrop ei gymeradwyo. Mae'r aelod-wladwriaethau yn enwebu'r comisiynwyr eraill ac wedyn mae'n rhaid fod y Senedd yn cymeradwyo'r Comisiwn.

Gall y Senedd orfodi ymddiswyddiad y Comisiwn cyfan trwy bleidlais o ddiffyg hyder.

Y Comisiynwyr presennol yw:

EnwPortffolioJosé Manuel Barroso  LlywyddMargot Wallström  Is-Lywydd; Cysylltiadau Sefydliadol a Strategaeth CyfathrebuGünter Verheugen  Is-Lywydd; Menter a DiwydiantJacques Barrot  Is-Lywydd; TrafnidiaethSiim Kallas  Is-Lywydd; Materion Gweinyddol, Archwilio a Gwrth-dwyllFranco Frattini  Is-Lywydd; Cyfiawnder, Rhyddid a DiogelwchViviane Reding  Cymdeithas Wybodaeth a ChyfryngauStavros Dimas  AmgylcheddJoaquín Almunia  Materion Economaidd ac AriannolDanuta Hübner  Polisi RhanbartholJoe Borg  Pysgodfeydd a Materion MorolDalia Grybauskaitė  Rhaglennu Ariannol a'r GyllidebJanez Potočnik  Gwyddoniaeth ac YmchwilJán Figeľ  Addysg, Hyfforddiant, Diwylliant ac Ieuenctid Markos Kyprianou  Iechyd Olli Rehn  Ehangu Louis Michel  Datblygu a Chymorth Dyngarol László Kovács  Trethiant ac Undeb Tollau Neelie Kroes  Cystadleuaeth Mariann Fischer Boel  Amaethyddiaeth a Datblygu Gwledig Benita Ferrero-Waldner  Cysylltiadau Allanol a Pholisi Cymdogaeth EwropeaiddCharlie McCreevy  Marchnad Fewnol a Gwasanaethau Vladimír Špidla  Cyflogaeth, Materion Cymdeithasol a Chyfle Cyfartal Peter Mandelson  Masnach Andris Piebalgs  Ynni Meglena Kuneva  Diogelu'r DefnyddiwrLeonard Orban  Amlieithrwydd 

Gweler hefyd
Comisiwn Prodi (1999-2004)
Cronfa Strwythurol yr Undeb Ewropeaidd

Dolenni allanol
Gwefan swyddogol y Comisiwn Ewropeaidd
Y Comisiwn Ewropeaidd yng Nghymru
 Europedia 

Categori:Yr Undeb Ewropeaidd
Categori:Brwsel